О Т Ч Е Т

за дейността на читалището през 2023 година

Осъществихме следните мероприятия: Отбелязахме Бабин ден и Трифон Зарезан. Поздравихме за Осми март жените от селото.

На 1 март поднесохме мартеници на инвалидите и на потребителите в Центъра за настаняване от семеен тип на лица с психични заболявания..

Създадохме добро настроение с подходящи песни и хора по уредбата и огласявахме центъра на селото на 3 март, 8 март, 1 ,6 и 24 май, 6 и 22 септември.

Направихме табло за 3 март и за 1ноември – деня на будителите.

През ваканцията проведохме щафетно четене на книжка и на разказа за Васил Левски „Апостолът в премеждие“ с част от децата.

Подпомогнахме участието на деца в различни конкурси и те спечелиха грамоти, като Ванеса Цветомирова и Лора Цветомирова, които участваха в конкурса „Аз обичам Черно море“, Националния конкурс „Моя страна-моя България”, изработване на мартеници, Лора – първо място в националния конкурс“Планетата земя-безценен дар“ и още много други.

Организирахме празника на селото ни с помощта на община Димово с участието на оркестър „Хармония“и певицата Румяна,със специална програма на танцовите състави към читалищата от гр.Димово и с.Арчар.

За първия учебен ден изпратихме тържествено децата с пожелания за успех и добро поведение.

Участвахме в раздаване на дарения от община Димово, Областния център,

Столична математическа гимназия “Паисии Хилендарски“

Тържествено отбелязахме деня на пенсионера. Присъстваха около 40 човека,

Организирахме тържество и за Коледа и Нова година.

Продължаваме работа по сигниране на библиотечния фонд, който е 7395 библиотечни единици, която дейност е завършена. Фондът ни се увеличи със 105 тома от дарения. Нови книги няма с какво да закупим.

Потребители на библиотеката са 34 човека, от тях до 14 години са 5. Имахме 49 посещения в библиотеката, които заеха за дома си 35 книги. Не успяхме по обективни причини да продължим щафетното четени на книги, както замислените рецитали и конкурс за рисунки.

Децата и учениците пораснаха, промениха нагласите си, съсредоточиха се в смартфоните и загубиха навици за общуване в читалището. Опасенията ни са, че завръщането им става почти невъзможно. В селото ни има 24 деца под 17 години, преобладават ромите, които престанаха да ходят и на училище и остават неграмотни за цял живот. Възможностите на читалището да ги приобщим са много малки. Обществеността не е в състояние да им въздейства, а родителите им нямат желание и проявяват никакви усилия.

Дейността на настоятелството оценяваме като добра за обстановката, в която работихме.

Отчетите за дейността и разходите представяхме своевременно в Министерството на културата, регионалния център и в общината. Нередности не допуснахме.

Главната ни цел следва да бъде възвръщането на обичайния ритъм в работата на читалището и бързо наваксване на пропуснатото през последните години. Тежка задача, но това е призванието ни.

Нужно е по-голямо усилие и творчество, които ще бъдат толкова по-успешни, колкото повече хора се включат в работата. Надяваме се на усърдна помощ от учителите, те са шест-седем човека с достатъчно опит преди пенсионирането си.

**Членове на Настоятелството**

Каменка Николова Мутафчийска

Николай Георгиев Николов

Николина Борисова Илиева

Радка Тодорова Виденова

Цветанка Спасова Иванова

**Председател на читалището**

Николай Георгиев Николов

**Членове на Проверителната комисия**

Валентина Петрова Аврамова

Лозинка Илиева Маркова

Митка Младенова Кочарова